CELEX: 32006D0849
Language: et
Date: 2006-11-20 00:00:00
Title: 2006/849/EÜ: Nõukogu otsus, 20. november 2006 , mis käsitleb otsuse 2001/923/EÜ, millega luuakse vahetus-, abi- ja koolitusprogramm euro kaitsmiseks võltsimise eest (programm Perikles), muutmist ja selle kehtivuse pikendamist

28.11.2006   
            
            
               ET
            
            
               Euroopa Liidu Teataja
            
            
               L 330/28
            
         
      NÕUKOGU OTSUS,
   20. november 2006,
   mis käsitleb otsuse 2001/923/EÜ, millega luuakse vahetus-, abi- ja koolitusprogramm euro kaitsmiseks võltsimise eest (programm Perikles), muutmist ja selle kehtivuse pikendamist
   (2006/849/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikli 123 lõike 4 kolmandat lauset,
   võttes arvesse komisjoni ettepanekut,
   võttes arvesse Euroopa Parlamendi arvamust,
   võttes arvesse Euroopa Keskpanga arvamust, (1)
   
   ning arvestades järgmist:
   
               (1)
            
            
               Nõukogu otsuse 2001/923/EÜ (2) artikli 13 lõike 3 punktiga a nähti ette, et komisjon saadab Euroopa Parlamendile ja nõukogule 30. juuniks 2005 programmi juhist sõltumatute asjatundjate koostatud aruande, milles hinnatakse programmi asjakohasust, tõhusust ja tulemuslikkust, ning programmi võimalikku jätkamist ja kohandamist käsitleva teatise, millele on vajadusel lisatud asjaomane ettepanek.
            
         
               (2)
            
            
               Otsuse artiklis 13 ettenähtud hindamisaruanne esitati 30. novembril 2004. Selles leiti, et programm on oma eesmärgid täitnud, ning soovitati seda jätkata.
            
         
               (3)
            
            
               Käesolevasse otsusesse on lisatud kogu programmi kehtivuse ajaks võrdlussumma Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) (3) punkti 38 tähenduses, ilma et see mõjutaks asutamislepingus määratletud eelarvepädevate institutsioonide volitusi.
            
         
               (4)
            
            
               Programmi jätkamine peegeldab vajadust jätkuva järelevalve, koolituse ja tehnilise abi järele euro kaitsmisel võltsimise eest, andes stabiilse raamistiku liikmesriikide programmide kavandamiseks, eelkõige ajavahemikul, mille jooksul uued riigid võtavad kasutusele ühisraha.
            
         
               (5)
            
            
               Seda arvesse võttes esitas komisjon 8. aprillil 2005 ettepaneku programmi Perikles jätkamiseks (4) kuni 31. detsembrini 2011.
            
         
               (6)
            
            
               Ühenduse 2007.–2013. aasta finantsraamistiku läbirääkimiste käigus otsustas nõukogu pikendada programmi Perikles aastaks 2006.
            
         
               (7)
            
            
               30. jaanuari 2006. aasta avalduses leidis nõukogu, et Perikles on mitmeaastase olemusega ja et seda tuleb pikendada kuni aastani 2011. Seepärast kutsus nõukogu komisjoni üles esitama ettepaneku programmi pikendamiseks 2007. aastal algavaks ajavahemikuks niipea, kui kokkulepe 2007.–2013. aasta finantsraamistiku kohta on saavutatud.
            
         
               (8)
            
            
               On asjakohane, et ühenduse programmid oleksid kooskõlas ühenduse finantsraamistikuga.
            
         
               (9)
            
            
               Kattuvuste vältimiseks ning programmi Perikles raames toimuvate meetmete järjepidevuse ja vastastikuse täiendavuse parandamiseks on oluline arendada sünergiat komisjoni, Euroopa Keskpanga ja Europoli finantseeritavate meetmete vahel.
            
         
               (10)
            
            
               Võttes arvesse abi- ja koolitusvajadusi euro kaitsmisel võltsimise eest, tuleb programmi Perikles seepärast pikendada kuni 31. detsembrini 2013. Seetõttu tuleb otsust 2001/923/EÜ vastavalt muuta,
            
         ON TEINUD JÄRGMISE OTSUSE:
   Artikkel 1
   Muudatused
   Otsust 2001/923/EÜ muudetakse järgmiselt.
   
               1.
            
            
               Artikli 1 lõike 2 viimane lause asendatakse järgmisega:
               “Programmi rakendatakse 1. jaanuarist 2002 kuni 31. detsembrini 2013.”
            
         
               2.
            
            
               Artikli 6 lõppu lisatakse järgmine lõik:
               “Ühenduse tegevusprogrammi rakendamise võrdlussumma ajavahemikul 1. jaanuarist 2007 kuni 31. detsembrini 2013 on 7 000 000 eurot.”
            
         
               3.
            
            
               Artikli 13 lõiget 3 muudetakse järgmiselt:
               
                           a)
                        
                        
                           punktis a asendatakse kuupäev “30. juuni 2005” kuupäevaga “30. juuni 2013”;
                        
                     
                           b)
                        
                        
                           punkt b asendatakse järgmisega:
                           
                                       “b)
                                    
                                    
                                       programmi esialgse ja täiendava ajavahemiku lõpus ning vastavalt hiljemalt 30. juuniks 2006 ja 2014 esitatakse üksikasjalikud aruanded programmi rakendamise ja tulemuste kohta, tuues eelkõige esile ühenduse rahalise toetuse lisaväärtuse.”
                                    
                                 
                     
         Artikkel 2
   Kohaldamine
   Käesolev otsus kehtib nõukogu 3. mai 1998. aasta määruse (EÜ) nr 974/98 (euro kasutuselevõtu kohta) (5) artikli 1 esimeses taandes määratletud osalevates liikmesriikides.
   Artikkel 3
   Jõustumine
   Käesolev otsus jõustub selle Euroopa Liidu Teatajas avaldamise päeval.
   Seda kohaldatakse alates 1. jaanuarist 2007.
   
      Brüssel, 20. november 2006
      
         
            Nõukogu nimel
         
         
            eesistuja
         
         J. KORKEAOJA
         
      
   
   
      (1)  ELT C 163, 14.7.2006, lk 7.
   
      (2)  EÜT L 339, 21.12.2001, lk 50. Otsust on muudetud otsusega 2006/75/EÜ (ELT L 36, 8.2.2006, lk 40).
   
      (3)  ELT C 139, 14.6.2006, lk 1.
   
      (4)  KOM(2005) 127 (lõplik).
   
      (5)  EÜT L 139, 11.5.1998, lk 1. Määrust on viimati muudetud määrusega (EÜ) nr 1647/2006 (ELT L 309, 9.11.2006, lk 2).